**CSENGŐD KÖZSÉG POLGÁRMESTERE**

### ELŐTERJESZTÉS

(a Képviselő-testület 2019. március 26-ai rendkívüli ülésére)

**TÁRGY: KT BEM JÓZSEF ÁLTALÁNOS ISKOLA ÁTSZERVEZÉSE**

A Kiskőrösi Tankerületi Központ 2019. február 28-án kelt levelében kérte Csengőd Község Önkormányzatának véleményét a KT Bem József Általános Iskola (továbbiakban: Iskola) átszervezésével kapcsolatban.

Kérelmében a Kiskőrösi Tankerületi Központ leírta, hogy az átszervezés az Iskola nevének megváltoztatását jelenti.

A jelenlegi névben a KT rövidítés a Kiskőrösi Többcélú Kistérségi Társulásra utal, azonban az Iskola már nem tartozik ezen intézményhez, így a KT rövidítés helyett a székhelyintézmény településének megnevezésével Kiskőrösi Bem József Általános Iskola megnevezésre módosítás javasolt. Az Iskola új neve Kiskőrösi Bem József Általános Iskola lenne.

A nemzeti köznevelésről szóló 2011. évi CXC. törvény (továbbiakban: Nkt.) 83. § (3)-(4) bekezdései alapján „a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi a vagyonkezelésében levő ingatlan tulajdonos önkormányzatának véleményét.”

Az Nkt. 4. § 11. pontja alapján „intézményátszervezés minden olyan fenntartói döntés, amely az alapító okirat, szakmai alapdokumentum 21. § (3) bekezdés c)-j) pontjában felsoroltak bármelyikének módosulásával jár, kivéve a jogszabályváltozásból eredő módosítást és az olyan vagyont érintő döntést, amely vagyon a feladatellátáshoz a továbbiakban nem szükséges”

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 125. § (2) bekezdés d) pontja alapján köznevelési intézmények esetében „egyedi elnevezésként feladatellátási hely szerinti település neve adható.”

Javaslom, hogy a fentiek alapján a Képviselő-testület a határozat-javaslatban foglaltak szerint döntsön.

**C s e n g ő d, 2019. március 22.**

**Lajter Ferenc sk.**

polgármester

**H A T Á R O Z A T-J A V A S L A T**

Csengőd Község Önkormányzatának Képviselő-testület egyetért azzal, hogy a KT Bem József Általános Iskola átszervezésével, amely alapján a közoktatási intézménye új neve Kiskőrösi Bem József Általános Iskola lesz.

**Felelős:** polgármester

**Határidő:** azonnal

**Erről értesül:** Kiskőrösi Tankerületi Központ